Document ID: /fineweb-2-swissfilter-quality_10-filterrobots/filtered/01778.jsonl.gz/48

Zdroj: SBB
Verejná doprava vo Švajčiarsku je veľmi kvalitná, ale aj drahá. Mnohokrát sa finančne oplatí cestovať už jednej osobe skôr autom ako vlakom.
Švajčiarsky železničný prepravca SBB (Schweizer Bundesbahnen) sa rozhodol, že svoje vlakové spojenia naplní na maximálnu kapacitu. Predaj zľavnených lístkov sa realizuje výhradne online cez webstránku www.sbb.ch alebo cez mobilnú aplikáciu SBB Mobile.
Jednoducho si zadáte od kiaľ kam chcete cestovať, čas odchodu alebo príchodu a v ponuke spojov sa vám môže v ľavej časti zobraziť biely znak % v čiernom trojuholníku. Toto označenie znamená zníženú cenu lístka až do výšky 70%. Čím viac v predstihu si lístok zakúpite, tým máte väčšiu šancu na vyššiu zľavu.
Prečítajte si aj: Priame vlakové spojenie Bratislava - Zürich
Podmienky cestovania so zľavou
Počet zľavnených lístkov je limitovaný. Cestovať so zľavou sa dá vo vozňoch 1 a 2 triedy.
Lístok je platný výhradne na zakúpený vlakový spoj.
Zmena triedy, trasy alebo času nie je možná.
Na zľavnený lístok si môžete ešte uplatniť aj iné zľavy (Halbtax, Junior ai.) až do výšky úspory 70%.
Lístok sa dá kúpiť najskôr 60 dní a najneskôr 1 hodinu pred odchodom daného spoja.
Lístky sú kupované na meno, čiže pri kontrole musíte deklarovať vašu totožnosť.
Ak ste si zakúpili lístok za bežnú cenu a neskôr zistíte, že bola presne na tento spoj použitá zľava, za poplatok 10 CHF vám rozdiel môžu vrátiť (ak sa vá to oplatí).
Zdroj: www.sbb.ch
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.